Diari Oficial de la Generalitat Valenciana


Sumari del DOGV 4833, del 02-09-2004 (2004/8856)

Informació pública de la proposta de programa per al desenvolupament de l'actuació integrada de la unitat d'execució número 1 i pla de reforma interior de millora Quiosquet Paradís, vora el riu de Xinxilla, del sòl urbà del Pla General d'Ordenació Urbana d'Orpesa.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4833

Data del DOGV
:   02-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8856


Organisme emissor
:   Explotaciones Patrimoniales del Mediterraneo, SLU

Tipus de document
:   Anunci

Informació pública de la proposta de programa per al desenvolupament de l'actuació integrada de la unitat d'execució número 1 i pla de reforma interior de millora Quiosquet Paradís, vora el riu de Xinxilla, del sòl urbà del Pla General d'Ordenació Urbana d'Orpesa. [2004/Q8856]
  
La mercantil Explotaciones Patrimoniales del Mediterráneo, SLU, amb domicili social al carrer de Ciscar, número 39, 6é, B, de Castelló de la Plana, i amb el número d'identificació fiscal número P78255036, informa:
  
Que ha dipositat davant l'Ajuntament d'Orpesa (registre d'entrada número 8.115, d'11 d'agost de 2004) una proposta de programa d'actuació integrada de la unitat d'execució número 1 del sòl urbà del Pla General d'Ordenació Urbana d'Orpesa (Castelló) que consta de pla de reforma interior de millora de l'àmbit dels terrenys ubicats entre el sector denominat el Rajolar i entre el riu de Xinxilla, on s'inclou la delimitació de la unitat d'execució número 1 proposada, projecte d'urbanització d'esta unitat (memòria, plànols i plec de condicions).
  
Així mateix, i de conformitat amb el que disposa l'article 50.2, apartat b), de la Llei 6/1994, Reguladora de l'Activitat Urbanística de la Comunitat Valenciana, s'acompanyen els estatuts i acords socials de l'Agrupació d'Interés Urbanístic Paradís, on consta l'aprovació d'esta proposta, ja que esta mercantil sol·licita l'adjudicació preferent.
  
A l'empara del que disposen els articles 45, 46, 48 i 53 de la Llei Reguladora de l'Activitat Urbanística, se sotmeten estos documents a informació pública, pel termini de 20 dies hàbils, des de la publicació d'este anunci, en el Diari Oficial de la Generalitat Valenciana, durant el qual les persones interessades podran formular qualssevol al·legacions i/o presentar les alternatives tècniques que els convinguen. En el mateix termini qualsevol podrà comparéixer a la Notaria de María Jesús Sanmartín Argos, de Benicàssim, situada al carrer de Sant Tomàs, número 34, 4t, per a obtindre una còpia de l'acta de protocol·lització de la proposta de programa d'actuació integrada compost dels documents que es ressenyen en este anunci i el pla de reforma interior de millora que conjuntament es tramita. Igualment podran sol·licitar que se li exhibisquen estos documents. Així mateix, podran consultar la documentació esmentada a l'Ajuntament d'Orpesa els dies hàbils i en horari d'atenció al públic. També pot, dins dels cinc dies hàbils següents a la finalització del termini anterior, presentar propostes juridicoeconòmiques per a executar qualsevol alternativa tècnica referida al programa d'actuació integrada o pla de reforma alternatiu.
  
A més a més s'informa a tots els propietaris de terrenys inclosos dins de la unitat d'execució número 1, proposada en esta actuació urbanística, del dret a adherir-se a l'Agrupació d'Interés Urbanístic Paradís ?agrupació que confirma este programa- com a associats, en les mateixes condicions i amb anàlegs drets que els socis fundadors.
  
Expressament es fa constar que este anunci s'adreça als efectes de donar compliment a l'establit en l'article 59.4 de la Llei de Règim Jurídic de les Administracions Públiques i del Procediment Administratiu Comú.